作者：李彭老
词牌/韵律：一萼红

paragraphs: 过蔷薇。
正风暄云淡，春去未多时。
古岸停桡，单衣试酒，满眼芳草斜晖。
故人老、经年赋别，灯晕里、相对夜何其。
泛剡清愁，买花芳事，一卷新诗。
流水孤帆渐远，想家山猿鹤，喜见重归。
北阜寻幽，青津问钓，多情杨柳依依。
最难忘、吟边旧雨，数菖蒲、花老是来期。
几夕相思梦蝶，飞绕苹溪。